
1. ASJAOLUD JA MENETLUSE KÄIK
	26.06.2017 Narva Linnavalitsuse korralduse vastuvõtmiseks laekus ehitusloa taotlus (dok. reg nr. 6553/1-16) Tallinna mnt 46 kinnistul välisvalgustuse kaablitrassi (ehitisregistri kood 220826881) paigaldamiseks ja ehitusteatis prügimaja (ehitisregistri kood 220825123) rajamiseks koos ehitusprojektidega (töö nr EV-05/04.2017, projekteerija Hoffnung UÜ ja töö nr LP032017, projekteerija TÜ Inkeri). 

26.06.2017 ehitisregistri  keskkonnas on genereeritud ehitusloa eelnõu nr.1712271/28909, menetluse nr 103431 ning suunatud pädevatele asutusele kooskõlastamiseks ning arvamuse avaldamiseks.
06.07.2017 ehitusprojekt on kooskõlastatud kommunaal- ja ehitusosakonna poolt ja 28.08.2017 Arhitektuuri- ja planeerimise osakonna poolt.
	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.Ehitusseadustiku § 8 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine. 
3. OTSUS
Anda ehitusluba Tallinna mnt 46 kinnistul välisvalgustuse kaablitrassi (ehitisregistri kood 220826881) paigaldamiseks ja ehitusteatis prügimaja (ehitisregistri kood 220825123) rajamiseks vastavalt  ehitusprojektidele (töö nr EV-05/04.2017, projekteerija Hoffnung UÜ ja töö nr LP032017, projekteerija TÜ Inkeri). 
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

